CELEX: 62011TA0512
Language: hu
Date: 2014-11-25 00:00:00
Title: T-512/11. sz. ügy: A Törvényszék 2014. november 25-i ítélete – Ryanair kontra Bizottság („Állami támogatások – Légi közlekedés – A légi szállításra kivetett írországi adó – Átutazó és átszálló utasok mentesítése – Állami támogatás hiányát megállapító határozat – A hivatalos vizsgálati eljárás megindításának hiánya – Komoly nehézségek – Az érintett felek eljárási jogai”)

19.1.2015   
            
            
               HU
            
            
               Az Európai Unió Hivatalos Lapja
            
            
               C 16/31
            
         
      A Törvényszék 2014. november 25-i ítélete – Ryanair kontra Bizottság
      (T-512/11. sz. ügy) (1)
      
      („Állami támogatások - Légi közlekedés - A légi szállításra kivetett írországi adó - Átutazó és átszálló utasok mentesítése - Állami támogatás hiányát megállapító határozat - A hivatalos vizsgálati eljárás megindításának hiánya - Komoly nehézségek - Az érintett felek eljárási jogai”)
      (2015/C 016/49)
      Az eljárás nyelve: angol
      
         Felek
      
      
         Felperes: Ryanair Ltd (Dublin, Írország) (képviselők: E. Vahida és I.-G. Metaxas-Maragkidis, ügyvédek)
      
         Alperes: Európai Bizottság (képviselők: L. Flynn, D. Grespan és T. Maxian Rusche, meghatalmazottak)
      
         Az alperest támogató beavatkozók: Németországi Szövetségi Köztársaság (képviselők: T. Henze és K. Petersen, meghatalmazottak) és Írország (képviselők: E. Creedon, A. Joyce és E. Mc Phillips, meghatalmazottak, segítőjük: E. Regan, SC)
      
         Tárgy
      
      A 2011. július 13-i C (2011) 4932 végleges bizottsági határozat annyiban történő részleges megsemmisítése iránti kérelem, amennyiben e határozat megállapítja, hogy a légi szállításra kivetett írországi adó átutazó és átszálló utasokra történő alkalmazásának hiánya nem minősül az EUMSZ 107. cikk (1) bekezdése értelmében vett állami támogatásnak (SA.29064 [2011C ex 2011/NN] állami támogatás)
      
         Rendelkező rész
      
      
                  1)
               
               
                  A Törvényszék a 2011. július 13-i C (2011) 4932 végleges bizottsági határozatot megsemmisíti annyiban, amennyiben e határozat megállapítja, hogy a légi szállításra kivetett írországi adó átutazó és átszálló utasokra történő alkalmazásának hiánya nem minősül az EUMSZ 107. cikk (1) bekezdése értelmében vett állami támogatásnak (SA.29064 [2011C ex 2011/NN] állami támogatás).
               
            
                  2)
               
               
                  Az Európai Bizottság maga viseli saját költségeit, valamint a Ryanair Ltd részéről felmerült költségeket.
               
            
                  3)
               
               
                  A Németországi Szövetségi Köztársaság és Írország maga viseli saját költségeit.
               
            
         (1)  HL C 347., 2011.11.26.